代句龍君輔上潼州令
作者：陳淵
朝代：宋

paragraphs: 卓魯當時事，風流莫與班。
最成三載後，名在兩川間。
桑梓深聆德，絃歌幸毖頑。
牛刀淹試可，驥足暫投閑。
偃室何當造，膺門早許扳。
丹墀初受命，墨綬遽言還。
何子方游學，終童未出關。
梁園今萬里，蜀道自千山。
籍眼終多白，萊衣念戲斑。
歸期春服就，潼水會承顔。